internet vaartha 193 Views
హైదరాబాద్‌లో ఇండో-అమెరికా వాణిజ్య సదస్సు
హైదరాబాద్‌ : భారత్‌ అమెరికా వాణిజ్యం వచ్చే కొన్నేళ్లలో 500 బిలియన్‌ డాలర్లకు పెరుగు తున్న నేపథ్యంలో ఇండో అమెరికన్‌ వాణిజ్య మండలి ఆధ్వర్యంలో హైదరాబాద్‌లో భారీ ఎత్తున రెండురోజుల సదస్సు నిర్వహిస్తోంది. భారత్‌ అమెరికా వాణిజ్యవృద్ధి అన్న అంశంపై జరిగే ఈ సదస్సుకు సుమారు 300మందికిపైగా పారి శ్రామికవేత్తలు హాజరవుతారన్నది అంచనా. కేంద్ర హోంమంత్రి రాజ్‌నాధ్‌సింగ్‌ ఈ సదస్సు కు ముఖ్యఅతిధిగా విచ్చేసి సదస్సు ప్రారంభిస్తారు. రాష్ట్ర గవర్నర్‌ ఇఎస్‌ఎల్‌ నరసింహన్‌, యుఎస్‌ కాన్సులేట్‌ జనరల్‌ మైఖేల్‌ ముల్లిన్స్‌, రాష్ట్రప్రభుత్వ ముఖ్యకార్యదర్శి రాజీవ్‌శర్మ, జిఎంఆర్‌ గ్రూప్‌ ఛైర్మన్‌ జిఎంరావు, కెపిఎంజి డిఫ్యూటీ సిఇఒ అఖిల్‌బనాస్సల్‌ దుస్తుల ఎగు మతి ప్రోత్సాహక మండలి ఛైర్మన్‌ మండవ ప్రభాకరరావు, అనేకమంది ఇతర కంపెనీల ప్రముఖులు కూడా ఈ సదస్సుకు హాజరవుతున్నారు. జూన్‌ 3వ తేదీ ఈసదస్సు జరుగుతుంది. ఇండో అమెరికన్‌ ఛాప్టర్‌ ఛైర్మన్‌ ఎం రామకృష్ణ, మాజీ ఛైర్మన్‌ కార్యవర్గసభ్యులు సూరప నేని పూర్ణచంద్రరావులు మాట్లాడుతూ భారత్‌ అమె రికా వాణిజ్య 500 బిలియన్‌ డాలర్లకు వృద్ధిచేయ డమే లక్ష్యంగా ఈ సదస్సు జరుగుతుందన్నారు. భారత్‌ అమెరికాల మధ్య ద్వైపాక్షిక సంబంధాలను మరింత వృద్ధిచేసుకుంటూ ఆర్థిక సంబంధాలను పటిష్టంచేసుకోవడం, వాణిజ్య సంబంధాలు, టెక్నా లజీ పరస్పరబదిలీ, పెట్టుబడుల, జాయింట్‌ వెంచర్లు, టైఅప్‌లు, వ్యూహాత్మక భాగస్వామ్యాలు వంటి వాటిని మరింత వృద్ధిచేసుకోవడం ద్వారా ఇండో అమెరికా వాణిజ్యవృద్ధిని సాధించవచ్చని ప్రతి నిధులు చెపుతున్నారు. ప్రస్తుతం ఇండో అమెరికా వాణిజ్యం 100 బిలియన్‌ డాలర్లకు మాత్రమే పరి మితం అయింది. అదనంగా 400 బిలియన్‌ డాలర్ల వాణిజ్య అవకాశాలు అపారంగా ఉన్నాయని రాష్ట్ర ప్రతినిధులు చెప్పారు. భారత్‌,అమెరికా వాణిజ్య ఏటికేడాది చొప్పున 13శాతం వృద్ధి సాధిస్తోందని సీనియర్‌ వైస్‌ఛైర్మన్‌ గోవింధారి వెల్లడించారు. ఎఅండ్‌డి, ఇన్‌ఫ్రా, రవాణా, విద్యుత్‌, సేవలు, ఉత్పత్తిరంగాల్లో 60శాతం వరకూ వృద్ధి ఉందని, మిగిలిన 40శాతం ప్రభుత్వపరంగా వచ్చే కొత్త విధివిధానాలు దోహదం చేస్తాయని అన్నారు. రక్షణరంగం, ఇన్‌ఫ్రా, రవాణా, విద్యుత్‌, పునరుత్పత్తి విద్యుత్‌, ఐటి బిపిఒ ఎగుమతులు, భారత ఆర్థిక సేవల రంగం, భారత బీమా రంగం, ఉత్పత్తిరంగం వంటివి ఉంటాయని పూర్ణచంద్రరావు వివరించారు. వివిధ రంగాలవారీగా వృద్ధికి అవకాశాలు కీలక సవాళ్లు వంటివి అందుబాటుకు వస్తాయని చర్చల్లో అనేక మంది ప్రముఖులు పాల్గొంటారని చంద్రజీత్‌ నర్రా వివరించారు. అంతేకాకుండా ఐటి, ఐటిసేవలు, స్మార్ట్‌సిటీ, బ్యాంకింగ్‌, ఫైనాన్స్‌ బీమా, పునరుత్పత్తి విద్యుత్‌ రంగాలకు చెందినప్రము ఖులు పలువురు పాల్గొంటారు. తెలంగాణ ప్రభుత్వం పరిశ్రమల శాఖ ప్రిన్సిపల్‌ కార్యదర్శి అరవింద్‌కుమార్‌ సదస్సు చివరిరోజు కీలకనివేదిక అందిస్తారు. మొత్తం మీద హైదరాబాద్‌లో ఒక అంతర్జాతీయ సదస్సుజరగడం, ప్రత్యేకించి భారత్‌ అమెరికాల మధ్య వాణిజ్యవిస్తరణకు అవకాశాలపై విస్తృత స్థాయి చర్చలకు వేదిక కావడం విశేషం.